Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 229/12/7710	Stará Ľubovňa, 2.8.2012
EEČ : 2-59-57-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 20,00 € 
b.	Peňažná suma určená na všeobecne prospešné účely: 10,00 € 
c.	Konkrétny adresát peňažnej sumy určenej na všeobecne prospešné účely: XXXXX XXXXX  
d.	Suma odovzdaná štátu na peňažnú pomoc obetiam trestnej činnosti: 10,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom XXXXX pod spisovou značkou XXXXX
dňa 05.03.2012 v dopoludňajších hodinách v lesnom poraste v katastrálnom území obce XXXXX okr. XXXXX na parcele č. XXXXX bez povolenia vyrúbal a odcúdzil 2 kusy drevnej hmoty druhu smrek o dĺžke 7,0 metra a stredovým priemerom 0,19 metra, čím pre Vojenské lesy a majetky SR š.p. XXXXX spôsobil škodu vo výške 9,50 €
Odôvodnenie: 
	Uznesením povereného príslušníka OR  PZ, Obvodného oddelenia PZ v XXXXX zo dňa 15.05.2012 bolo podľa § 199 ods. 1 Tr.por. začaté trestné stíhanie a  súčasne podľa § 206 ods. 1 Tr.por. vznesené obvinenie XXXXX pre prečin krádeže podľa § 212 ods. 2 písm. d/ Tr.zák.. 

	Tento prečin obvinený spáchal tak, že dňa 05.03.2012 v dopoludňajších hodinách v lesnom poraste v katastrálnom území obce XXXXX okr. XXXXX na parcele č. XXXXX bez povolenia vyrúbal a odcudzil 2 kusy drevnej hmoty druhu smrek o dĺžke 7,0 metra a stredovým priemerom 0,19 metra, čím pre Vojenské lesy a majetky SR š.p. XXXXX spôsobil škodu vo výške 9,50 €.

	Podľa § 220 ods. 1 Tr.por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 (päť) rokov, môže so súhlasom obvineného a poškodeného v prípravnom konaní prokurátor rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok a nie sú pochybnosti o tom, že jeho vyhlásenie bolo vykonané slobodne, vážne, zrozumiteľne a určito, nahradil škodu činom a zložil na účet prokuratúry peňažnú sumu konkrétnemu adresátovi na všeobecne prospešné účely a vzhľadom na povahu a závažnosť spáchaného činu, na osobu obvineného a jeho osobné a majetkové pomery, možno takýto spôsob ukončenia veci považovať za dostačujúci. 

	Obvinený XXXXX v prípravnom konaní pred policajtom sa ku skutku, ktorý je mu kladený za vinu priznal a tento oľutoval. 

	V tejto veci bola vykonaná mediácia na Okresnom súde v XXXXX, počas ktorej obvinený XXXXX spolu s poškodeným dali súhlas na vykonanie mediácie. Na súde obvinený a splnomocnený zástupca poškodenej strany prehlásili, že zmier uzavreli slobodne a vážne, obsahuje ich skutočnú vôľu, o prejave ktorej v budúcnosti nemôžu vzniknúť žiadne pochybnosti. S obsahom zmieru bez výhrad súhlasili a na znak súhlasy podpísali za prítomnosti probačného a mediačného úradníka Okresného súdu v XXXXX. Následne pred mediačným úradníkom dňa 27.06.2012 urobili dohodu o uzatvorení zmieru. 

	Z uzatvorenej dohody je zrejmé, že poškodená strana si neuplatnila žiadnu náhradu škody voči obvinenému, nakoľko drevná hmota, ktorá bola predmetom krádeže bola poškodenej strane vrátená. 
	
	Zástupca poškodenej strany uviedol, že neoprávneným výrubom nedošlo k ohrozeniu živočíchov a rastlín a nedošlo ani k ohrozeniu porastu alebo jeho narušeniu, pričom uvedená parcela sa nenachádza v žiadnom stupni ochrany. 

	Podľa § 224 ods. 1 Tr.por. obvinený XXXXX dňa 25.07.2012  poukázal na účet  sumu na všeobecne prospešné účely vo výške 20 €,  z ktorých 50 % t.j. 10 € je určených na všeobecne prospešné účely a to Občianske združenie XXXXX XXXXX a 50 % t.j. 10 € na peňažnú pomoc obetiam trestnej činnosti. 

	Označenú sumu možno považovať za primeranú závažnosti spáchaného trestného činu, výške spôsobenej škody, aj majetkovým pomerom obvineného.  
	
	V tomto prípade sú splnené zákonom predpísané podmienky na postup podľa § 220 ods. 1 Tr.por. a to na schválenie zmieru a zastavenie trestného stíhania. Podľa § 212 ods. 2 písm. d/ Tr.zák. za tento prečin je možné uložiť trest odňatia slobody až na dva roky. 
	
	Zo spisového materiálu vyplýva, že obvinený XXXXX je hodnotený kladne, nebolo voči nemu vedené preistupkové konanie. Podľa odpisu z registra trestov doposiaľ súdne trestaný nebol. 

	Vzhľadom na povahu a závažnosť spáchaného činu, na mieru, akou bol trestným činom dotknutý záujem, na osobu obvineného a na jeho osobné a majetkové pomery, možno považovať takýto spôsob rozhodnutia za dostačujúci. 

	Na základe vyššie uvedených skutočností preto bolo potrebné rozhodnúť tak, ako je to uvedené vo výrokovej časti tohto uznesenia. 	
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Pitoňák
prokurátor